L'ODS 9 en el context de l'Agenda 2030 a les Nacions Unides
Tal com explica el Programa de les Nacions Unides per al desenvolupament industrial (UNIDO), les infraestructures bàsiques, com carreteres, abastament d'aigua i electricitat, sanejament, tecnologies de la informació i la comunicació, entre d'altres, permeten assegurar ingressos als més desfavorits així com millores en la salut i l'educació.
També són imprescindibles per a l'activitat econòmica: faciliten l'accés als mercats, als llocs de treball, la informació i la formació, i, en general, esdevenen un catalitzador dels negocis.
Actualment, a tot el món 1.100 milions de persones viuen sense accés a l'electricitat, 800 milions no disposen de fonts d'aigua potable i 2.500 milions no tenen accés a un sistema de sanejament de les aigües residuals.
A més, 3.000 milions cuinen amb combustibles com el querosè, la fusta o femtes.
Així mateix, el trencament de la fractura digital és clau per a garantir un accés equitatiu a la informació i al coneixement, i promoure la innovació i l'emprenedoria, però actualment 4.000 milions de persones (el 90% de les quals en països en desenvolupament) no tenen accés a internet.
Tot i això, hi ha diferències importants entre el valor afegit en manufactures per capita dels països desenvolupats i dels menys desenvolupats.
Gràcies al fet que molts països estan tendint a indústries menys intensives energèticament, més netes i més eficients, en moltes parts del món s'està produint una reducció de la intensitat d'emissions del PIB (Kg de CO2 per dòlar americà constant a 2010).
A més, hi ha hagut també un increment dels investigadors en recerca i desenvolupament.
Les fites que proposa les Nacions Unides per assolir l'ODS 9 són:
Desenvolupar infraestructures fiables, sostenibles, resilients i de qualitat, incloent infraestructures regionals i transfrontereres, per tal de donar suport al desenvolupament econòmic i al benestar humà, amb especial atenció a l'accés assequible i equitatiu per a totes les persones.
Promoure una industrialització inclusiva i sostenible i, a tot tardar el 2030, augmentar de manera significativa la contribució de la indústria a l'ocupació i al producte interior brut, d'acord amb les circumstàncies nacionals, i duplicar aquesta contribució als països menys avançats.
Augmentar l'accés de les petites indústries i altres empreses, en particular en els països en desenvolupament, als serveis financers, incloent els crèdits assequibles, i la integració en les cadenes de valor i els mercats.
Per a 2030, modernitzar les infraestructures i reconvertir les indústries perquè siguin sostenibles, usant els recursos amb més eficàcia i promovent l'adopció de tecnologies i processos industrials nets i racionals ambientalment, i aconseguint que tots els països adoptin mesures d'acord amb les capacitats respectives.
Augmentar la investigació científica i millorar la capacitat tecnològica dels sectors industrials de tots els països, en particular els països en desenvolupament, entre d'altres maneres fomentant la innovació i augmentant substancialment, d'aquí al 2030, el nombre de persones que treballen en el camp de la investigació i el desenvolupament per cada milió d'habitants, així com la despesa en investigació i desenvolupament dels sectors públic i privat.
Facilitar el desenvolupament d'infraestructures sostenibles i resilients als països en desenvolupament per mitjà de més suport financer, tecnològic i tècnic als països africans, països menys avançats, països en desenvolupament sense litoral i petits estats insulars en desenvolupament.
Donar suport al desenvolupament de tecnologies, investigació i innovació nacionals als països en desenvolupament, garantint també un entorn normatiu propici a la diversificació industrial i l'addició de valor als productes bàsics, entre d'altres.
Augmentar de forma significativa l'accés a les tecnologies de la informació i la comunicació i esforçar-se a proporcionar accés universal i assequible a Internet als països menys avançats a tot tardar el 2020.
Assoliment de l'ODS 9 a Catalunya
En concret, el Pla recull 46 compromisos específics per assolir a Catalunya les fites proposades pel que fa a l'ODS 9.
El CADS considera que els principals reptes que es plantegen a Catalunya en relació amb l'ODS 9 són els següents:
És l'instrument financer que permet el desenvolupament de la Unió per a la Innovació, una iniciativa d'Europa 2020, per a finançar iniciatives i projectes de recerca i innovació, desenvolupaments tecnològics, projectes de demostració, etc. El programa pretén aconseguir la competitivitat global d'Europa.
Horizon 2020 té el suport polític dels líders i dels membres del Parlament Europeu com a mitjà per impulsar el creixement econòmic i crear llocs de treball.
Entre ells, s'ha acordat que la investigació és una inversió en el nostre futur i, per tant, l'han situat al centre del pla de la UE per a un creixement i llocs de treball intel·ligents, sostenibles i inclusius.
Combinant la investigació i la innovació, Horizon 2020 està ajudant a aconseguir-ho fent èmfasi en una excel·lent ciència, lideratge industrial i fent front als reptes de la societat.
L'objectiu és garantir que Europa produeixi ciències de primer nivell mundial, elimini les barreres per a la innovació i faciliti el treball públic entre els sectors públics i els privats per aconseguir la innovació.
El programa Horizon 2020 és molt ampli.
És per això que es divideix en diverses seccions dedicades als diferents àmbits d'acció de recerca i innovació:
A part de les seccions, una novetat del programa de treball 2018 – 2020 són les quatre àrees d'enfocament que es reforcen mútuament, que superen els límits del programa i s'alineen amb les principals prioritats polítiques.
Dues d'elles són d'interès en relació al ODS 9:
A continuació hi ha algunes de les convocatòries finançades per Horizon 2020:
Hi ha projectes amb participació catalana que es beneficien del finançament d'aquest fons europeu:
El Fons Europeu de Desenvolupament Regional (FEDER) és el fons que finança actuacions adreçades a promoure el creixement i l'ocupació com també la cooperació territorial europea amb la finalitat de reforçar la cohesió econòmica, social i territorial corregint els principals desequilibris regionals de la UE.
Es tracta de fons gestionats directament per les administracions públiques (central, autonòmica i local) gràcies a un contingent de fons assignat a priori per realitzar projectes als territoris respectius.
El Programa Operatiu del FEDER per a Catalunya 2014-2020, finança projectes catalans amb prioritats d'inversió que contribueixen a l'assoliment de l'ODS 9.
La RIS3CAT, l'Estratègia de Recerca i Innovació per a l'Especialització Intel·ligent de Catalunya, vol transformar el coneixement i la tecnologia en valor econòmic i social.
La RIS3CAT s'articula a través de diferents instruments: les comunitats RIS3CAT i els PECT.
L'ajuntament de Barcelona va signar un conveni de col·laboració amb la Generalitat de Catalunya per executar operacions dins l'estratègia de recerca i innovació per a l'especialització intel·ligent de Catalunya (RIS3CAT), cofinançades a través del Programa operatiu d'inversió en creixement i ocupació FEDER de Catalunya 2014-2020.
Mitjançant aquest conveni, es financen, entre d'altres, projectes de l'àmbit de TIC.
L'AMB (Àrea Metropolitana de Barcelona) va signar un conveni de col·laboració amb la Generalitat de Catalunya a través del Programa operatiu d'inversió en creixement i ocupació FEDER de Catalunya 2014-2020.
Mitjançant aquest conveni, es financen, entre d'altres, projectes de l'àmbit de TIC, medi ambient i per afavorir una economia baixa en carboni.
El Programa Operatiu Pluriregional 2014-2020 finança projectes amb prioritats d'inversió que contribueixen a l'assoliment de l'ODS 9.
Entre ells, l'empresa pública Red.es finança projectes de TIC.
Aquests són alguns exemples de convocatòries de FEDER relacionades amb l'ODS 9:
Alguns dels projectes finançats amb el programa FEDER que ajuden a assolir l'ODS 9 són:
La iniciativa UIA finança projectes que intentin donar solució a reptes urbans amb accions innovadores de l'àmbit d'aquest ODS.
Alguns dels projectes finançats amb la iniciativa UIA que ajuden a assolir l'ODS 9 són:
El Programa Mecanisme Connectar Europa proporciona ajuda financera de la Unió a les Xarxes transeuropees a fi de donar suport a projectes d'interès comú en el sectors de les infraestructures de transport, telecomunicacions i energia.
Des de l'any 2014, l'Agència Executiva de Xarxes i Innovació (INEA) gestiona el programa, juntament amb alguns capítols del programa Horizon 2020 sobre transport i energia.
Aquest programa finança projectes relacionats amb l'ODS 9, concretament en l'àmbit del transport i la mobilitat:
A més, el CEF també finança projectes relacionats amb la recerca tecnològica i digital, especialment l'àrea d'intel·ligència artificial, així com la innovació de xarxes energètiques:
INTERREG V - Cooperació Territorial Europea
Estableix un marc per a la cooperació entre actors nacionals, regionals i locals de diferents Estats membres per a abordar problemes que transcendeixen les fronteres i requereixen una aproximació conjunta.
L'instrument de finançament europeu per a l'assoliment d'aquests objectius és coneix com a INTERREG V, englobat sota el paraigua del FEDER.
Els següents programes INTERREG financien projectes en relació a l'ODS 9 són:
Alguns dels projectes finançats amb el programa INTERREG que ajuden a assolir l'ODS 9 són:
El Fons Europeu per a Inversions Estratègiques (EFSI) és l'element central del «Pla d'Inversions per a Europa», anomenat també Pla Juncker, destinat a impulsar el creixement econòmic i la competitivitat a llarg termini en forma de préstecs i garanties adreçats a incentivar l'economia real.
Aquest fons, que s'ha constituït en el Banc Europeu d'Inversions (BEI), ha de contribuir a mobilitzar finançament públic.
Algunes de les seves àrees temàtiques són el coneixement, la innovació, l'economia digital i les infraestructures de transports i socials, entre altres.
El metro de Barcelona comptarà amb 42 nous trens gràcies al BEI, ICO i ICF, i això ha estat gràcies a diverses entitats, entre elles el Fons Europeu d'Inversions Estratègiques i el Mecanisme Connectar Europa.
Com que actualment no hi ha cap fons destinat estrictament al món digital, la Comissió Europea va crear el Digital Single Market (DSM), que té l'objectiu d'obrir oportunitats digitals per a persones i negocis i així millorar la posició d'Europa com a líder mundial en l'economia digital.
El DSM pretén garantir la lliure circulació de persones, serveis i capital i espera que els individus i les empreses puguin accedir i participar en activitats en línia, en condicions de competència justa i un alt nivell de protecció de dades, independentment de la seva nacionalitat o lloc de residència.
L'estratègia DSM es basa en tres pilars:
Aquests són alguns exemples de convocatòries del Digital Single Market relacionades amb l'ODS 9:
La Comissió Europea escull Barcelona per acollir un dels tres superordinadors més potents d'Europa dins del marc del DSM.
Dins del DSM, hi ha diverses iniciatives; una d'elles és Next Generation Internet (NGI).
Té com a objectiu estructurar l'Internet del futur com una plataforma interoperable que patrocini els valors que Europa vol promulgar: obertura, inclusivitat, transparència, privacitat, cooperació i protecció de dades.
A partir del 2021, amb la reformulació dels fons europeus, es proposa crear el primer Programa Europa Digital, dotat amb 9.194 M EUR per a tot el període, dedicat a la transformació digital per mitjà del finançament d'inversions punteres en informàtica d'alt rendiment, intel·ligència artificial, ciberseguretat, habilitats digitals avançades i el desplegament a gran escala de tecnologies digitals en tots els sectors econòmics, incloses les empreses i el sector públic.
En relació amb l'ODS 9, hi ha projectes que poden presentar-se a convocatòries de premis i d'altres que ja n'han guanyat: